Boere gee samewerking met sensus
• Nuus • Boere gee samewerking met sensus
Sensus 2011 het bo verwagting goed in landelike gebiede afgeloop, met groot dank aan die georganiseerde landbou, sê Statistieke SA. Sensus 2011 het bo verwagting goed in landelike gebiede afgeloop, met groot dank aan die georganiseerde landbou, sê Statistieke SA. Mnr. Fanie Roos, verteenwoordiger van Statistieke SA, sê hulle is baie dankbaar vir die "baie goeie samewerking" wat hulle van boere en die georganiseerde landbou ontvang het. Hy sê heelwat boere het hulle ná die aanvanklike opnametydperk gebel om hulle in kennis te stel dat hulle nié getel is nie. "Ons het die verskillende provinsies geskakel en hulle ingelig oor watter boere nog besoek moet word." Volgens Roos was van die grootste probleme wat telbeamptes ondervind het, die groot afstande tussen plase asook 'n gebrek aan voertuie om plase te besoek.
Intussen het Statistieke SA sowat 880 mense opgelei om van Januarie aanstaande jaar af die vraelyste wat tydens die Sensus ingevul is, te verwerk. Luidens 'n berig in Engineering News sal dié werknemers 'n nuwe metode gebruik om data in te voer. Sowat 135 000 bokse met vraelyste sal voor einde vanjaar by die projeksentrum in Roseville, Pretoria, afgelaai word, waar dit in 'n stelsel ingevoer en in 'n pakkamer bewaar sal word. Die bokse bevat elkeen 2 500 bladsye wat voor en agter ingevul is. R3,2 miljard
Mnr. Trevor Manuel, Minister in die Presidensie verantwoordelik vir die Nasionale Beplanningskommissie, het (Maandag 12 Desember 2011) die sentrum besoek. Hy sê dié projek, wat sowat R3,2 miljard kos, gaan 'belangrike rol speel in die Regering se beplanning om dienste aan gemeenskappe te verskaf. Manuel sê hy is tevrede met die deeglike opleiding wat tans uitgevoer word, want dit is baie belangrik dat korrekte data aangeteken en weergegee word. Hy sê die proses is arbeids- en tegnologies intensief om die kredietwaardigheid van die inligting te verhoog.
Die inligting sal vir die eerste ses maande van aanstaande jaar ingesamel en ingevoer word, en die uitslae word in November aanstaande jaar verwag.
2011/12/14 02:17:57 AM
Volgens n peiling van hierdie web is 41% van responente nie getel nie. Die boere het hulle samewerking gegee maar Statistiek SA het nie sy werk gedoen nie. Met ander woorde daar is 41% minder boere as wat Statistie sal rapporteer. 41% minder in die bevolkings getalle. 41% van landbou word dan nie in resultate weergee nie. Uit die staanspoor sal die gegewens oor landbou n verkeerde resultate/beeld gee. Weer n klomp geld wat gemors is as gevolg van wanbestuur. Die persone wat toesig gehou het nie hulle werk gedoen nie. Is die vorms nie sommer deur die opnemer self ingevul en sodoende die geld te verdien sonder dat die werk gedoen is. Ek vra maar net. Lekker op die soustrein